text: [{"text_idx": "#000000", "text": "Kantinan a\u0301 Glasi er savningarsta\u00f0i\u00f0 i\u0301 ste\u00f0gunum. Umframt heitan d\u00f8gur\u00f0a, sum er millum kl. 11:15 og 12:30, hava vit \u00f8kt um u\u0301rvali\u00f0 av skundver\u00f0um, tvi\u0301fli\u0301sum, langbrey\u00f0um og \u00f8\u00f0rum."}, {"text_idx": "#000001", "text": "Til ber at gjalda vi\u00f0 korti, telefon (talgilt kort), lyklafli\u0301s (starvsfo\u0301lk) ella rei\u00f0um peningi."}, {"text_idx": "#000002", "text": "Fyri at minka um spill og burturkast ny\u0301ta vit ikki einny\u0301tiskoppar i\u0301 kantinuni a\u0301 Glasi. I\u0301sta\u00f0in ny\u0301ta vit egnan kopp. Hetta hja\u0301lpir b\u00e6\u00f0i umhv\u00f8rvinum, avruddingar- og uppvaskifo\u0301lkunum og minkar um smittuvanda. Tit kunnu sja\u0301lvsagt eisini keypa drykk a\u0301 fl\u00f8sku \u2013 vatn, dju\u0301s, sodavatn \u2013 i\u0301 kantinuni fyri sa\u0301muligar pri\u0301sir."}, {"text_idx": "#000003", "text": "Kantinan er opin ma\u0301na- til fri\u0301ggjadagar fra\u0301 kl. 7:15 til 14:00"}, {"text_idx": "#000004", "text": "Millum kl. 07:15 og 14:00 er vanlig s\u00f8la \u2013 t.d. av drykkkjuv\u00f8rum, skundver\u00f0um, frukt, gr\u00f8nmeti og go\u0301\u00f0g\u00e6ti. I\u0301 l\u00f8tuni hava vit \u00f8kt munandi um u\u0301rvali\u00f0 av skundver\u00f0um, tvi\u0301fli\u0301sum, langbrey\u00f0um og \u00f8\u00f0rum. Hetta ger, at tit skjo\u0301tari fa\u0301a keypt matin og samstundis hildi\u00f0 lei\u00f0reglurnar um fra\u0301st\u00f8\u00f0u."}, {"text_idx": "#000006", "text": "Kostna\u00f0urin fyri d\u00f8gur\u00f0a og salat er eftir vekt, sum ver\u00f0ur a\u0301sett vi\u00f0 kassan."}, {"text_idx": "#000008", "text": "Vit vilja heita a\u0301 tykkum um ikki at bera bakkar, tallerkar og bestikk burtur u\u0301r kantinu\u00f8kinum. Maturin skal etast i\u0301 \u00f8kinum vi\u00f0 kantinuna, og vit rudda upp eftir okkum og seta alt a\u0301 r\u00e6tta sta\u00f0 i\u0301 avruddingar\u00f8kinum. Hetta ger sto\u0301ran mun fyri tey, sum vaska og arbei\u00f0a i\u0301 kantinuni."}, {"text_idx": "#000009", "text": "Bygningurin skal haldast reinur og rudduligur. Ti\u0301 skal matur og drekka i\u0301 h\u00f8vu\u00f0sheitinum etast i\u0301 kantinu\u00f8kinum. Loyvt er to\u0301 at drekka i\u0301 stovunum, men vit mugu sja\u0301lvi rudda upp eftir okkum. Vit skulu heilsa fra\u0301 kantinuni og vaskifo\u0301lki og takka fyri go\u0301\u00f0u undirt\u00f8kuna og go\u0301\u00f0an hugbur\u00f0. To\u0301 hev\u00f0i veri\u00f0 gott, um vit to\u0301ku betur upp eftir okkum og gj\u00f8rdu okkum st\u00f8rri o\u0301mak vi\u00f0 at seta r\u00e6tt fra\u0301 okkum i\u0301 uppruddingar\u00f8kinum."}, {"text_idx": "#000010", "text": "Heitur d\u00f8gur\u00f0i f\u00e6st fra\u0301 kl. 11:15 til kl. 12:30."}]